C 54/57

2019. december 16-án benyújtott kereset – Leonardo kontra Frontex

(T-849/19. sz. ügy)

(2020/C 54/63)

Az eljárás nyelve: olasz

Felek

Felperes: Leonardo SpA (Róma, Olaszország) (képviselők: M. Esposito, F. Caccioppoli és G. Calamo ügyvédek)

Alperes: Európai Határ- és Partvédelmi Ügynökség

Kérelmek

A felperes azt kéri, hogy a Törvényszék semmisítse meg érdemben eljárva a lent hivatkozott aktusokat, továbbra is érdemben eljárva kötelezze az alperest minden elszenvedett és bekövetkező, közvetlen és közvetett, bármely jogcímen a vizsgált közbeszerzés jogellenességéből eredő károk megtérítésére. Pervezető intézkedés keretében rendelje el szakértő közreműködését a Törvényszék eljárási szabályzata 91. cikkének e) pontja és 96. cikke értelmében a következők megállapítása céljából: a) a felhívás megtámadott feltételei észszerűtlenek, szükségtelenek és nem felelnek meg az ágazat előírásainak; b) a megtámadott feltételek megakadályozzák a Leonardót abban, hogy ajánlatot nyújtson be; c) megfelelő okok állnak fenn a költségek és a műszaki megvalósíthatóságok tekintetében a szerződés két vagy több részre történő felbontására. Pernyertesség esetén kötelezze az alperest a védelem és a jogvita költségeinek viselésére.

Jogalapok és fontosabb érvek

A jelen kereset a FRONTEX/OP/888/2019/JL/CG „Hosszú repülési idejű és közepes repülési magasságú tengeri légi felügyeletre szolgáló, távirányítású légijárműrendszerek (RPAS)” ellen irányul, amelyet 2019. október 18-án tettek közzé az Európai Unió Hivatalos Lapjának TED Kiegészítésében (Tenders Electronic Daily) 2019/S 202–490010 számon, valamint a csatolt aktusok, különösen a következők ellen:

— Invitation to Tender, disponibile al sito internet https://etendering.ted.europa.eu/cft/cft-document.html?docId= 61915;

— Financial Proposal, hozzáférhető a https://etendering.ted.europa.eu/cft/cft-document.html?docId= 61916 honlapon;

— Declaration, hozzáférhető a https://etendering.ted.europa.eu/cft/cft-document.html?docId= 61917 honlapon;

— Annex I - Tender Specifications, hozzáférhető a https://etendering.ted.europa.eu/cft/cft-document.html?docId= 61918 honlapon;

— Tender Submission Form, hozzáférhető a https://etendering.ted.europa.eu/cft/cft-document.html?docId= 61919 honlapon;

— Draft Contract, hozzáférhető a https://etendering.ted.europa.eu/cft/cft-document.html?docId= 61921 honlapon;

— Agreement of non-disclosure, hozzáférhető a https://etendering.ted.europa.eu/cft/cft-document.html?docId= 61922 honlapon;

— Appendix 1, hozzáférhető a https://etendering.ted.europa.eu/cft/cft-document.html?docId= 61924 honlapon;

— Appendix 2, hozzáférhető a https://etendering.ted.europa.eu/cft/cft-document.html?docId= 61925 honlapon;

— Appendix 3, hozzáférhető a https://etendering.ted.europa.eu/cft/cft-document.html?docId= 61926 honlapon;

— Kiigazítás – Értesítés, amely kiegészítő információkra vagy módosításokra vonatkozik, és amelyet 2019/S 216–528930 számon az Európai Unió Hivatalos Lapjának TED Kiegészítésében (Tenders Electronic Daily) tettek közzé;

— Kiigazítás – Értesítés, amely kiegészítő információkra vagy módosításokra vonatkozik, és amelyet 2019/S 2019/S 226–553006

— számon az Európai Unió Hivatalos Lapjának TED Kiegészítésében (Tenders Electronic Daily) tettek közzé; a FRONTEX-nek a lex specialis értelmében tett felvilágosításai (közzétéve a https://etendering.ted.europa.eu/cft/cft-questions.html?cftId=5 444 honlapon);

— a FRONTEX-nél 2019. október 28-án tartott Informative Meeting jegyzőkönyve; valamint minden, a fenti aktusokat megelőző, kapcsolódó és azokat követő aktus.

Keresetének alátámasztására a felperes négy jogalapra hivatkozik.

1. A felperes a megtámadott aktusok megsemmisítését kéri, mivel azok sértik az átláthatóság, az arányosság, az egyenlő bánásmód és a hátrányos megkülönböztetés tilalmának elvét, általános és irracionális tartalmuk, vagyis azon körülmény okán, hogy egyes esetekben a versenytársakkal szemben és a felperest érintően a szolgáltatás tekintetében olyan teljesen felesleges, aránytalan, túlzó és nem funkcionális sajátos műszaki követelményeket támasztanak, amelyek egyébként vagy lehetetlenné teszik a felperes részvételét, vagy olyan túlzó gazdasági terheknek rendelik alá, amelyek sérthetik az ajánlat versenyképességét. Következésképpen ezek az aktusok sértik az (EU, Euratom) 2018/1046 általános költségvetési rendelet (1) (96) és (108) preambulumbekezdését, valamint 160., 161. és 166. cikkét, továbbá I. mellékletének17.1., 17.3. és 17.8. pontját, valamint a 2014/23/EU (2) és 2014/24/EU európai parlamenti és tanácsi irányelvet. (3) A felperes hatáskörrel való visszaélésre is hivatkozik az arányosság elvének megsértése formájában, ezenfelül illogikusságra, tényekben való tévedésre, illetve azok elferdítésére, egyenlőtlen bánásmódra, méltánytalanságra és visszaélésre.

2. A felperes a megtámadott aktusok megsemmisítését kéri annak okán is, hogy nem került felosztásra a szóban forgó közbeszerzési szerződés. Különösen az (Eu, Euratom) 2018/1046 általános költségvetési rendelet 160. cikke (1), (2) és (3) bekezdésének és I. melléklete 33.1. pontjának megsértésére, valamint e rendelet I. melléklete 18.2. pontja harmadik rendelkezése alkalmazásának mellőzésére hivatkozik.

3. A felperes ezenfelül a hivatkozott rendelet 176., illetve 179. cikkének megsértésére hivatkozik a közbeszerzési dokumentációban szereplő azon előírás okán, amely harmadik országokból származó jogalanyok részvételét is lehetővé teszi.

4. Végül az aktusok jogellenessége okán a felperes a bármely jogcímen a szóban forgó közbeszerzés jogellenességéből eredő valamennyi elszenvedett és bekövetkező, közvetlen és közvetett károk megtérítését kéri.

(1) Az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendelet (HL 2018. L 193., 1. o.)

(2) A koncessziós szerződésekről szóló, 2014. február 26-i 2014/23/EU európai parlamenti és tanácsi irányelv (HL 2018. L 94., 1. o.)

(3) (.) a közbeszerzésről és a 2004/18/EK irányelv hatályon kívül helyezéséről szóló, 2014. február 26-i 2014/24/EU európai parlamenti és tanácsi irányelv (HL 2018. L 94., 65. o.)